Document ID: 31992R3498

NEUVOSTON ASETUS (ETY) N:o 3498/92,
annettu 30 päivänä marraskuuta 1992,
tiettyjen Hongkongista peräisin olevien videokasettien tuonnin lopullista polkumyyntitullia koskevan asetuksen (ETY) N:o 1768/89 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88() ja erityisesti sen 14 artiklan,
ottaa huomioon komission ehdotuksen, jonka se on tehnyt kuultuaan kyseisessä asetuksessa säädettyä neuvoa-antavaa komiteaa,
sekä katsoo, että:
I. AIKAISEMPI MENETTELY
(1) Neuvosto on asetuksella (ETY) N:o 1768/89() ottanut käyttöön 21,9 prosentin lopullisen polkumyyntitullin tuotaessa yhteisöön CN-koodiin ex 8523 13 00 kuuluvia ja Hongkongista peräisin olevia VHS-videonauhakasetteja (jäljempänä "videokasetit"), lukuun ottamatta tiettyjen nimenomaisesti mainittujen viejien tuontia, joita on saanut tuoda alennetuin tullein tai tulleitta.
(2) Asetuksen (ETY) N:o 1768/89 johdanto-osan 43 kappaleessa, joka koskee yhtiöitä (uusia tapauksia), jotka aloittavat tai ovat aloittaneet omien kasettiensa viennin yhteisöön viiteajanjakson jälkeen, neuvosto huomauttaa, että komissio on valmis aloittamaan menettelyn uudelleen tarkastelun heti, kun viejäyhtiö osoittaa komissiolle, riittävien todisteiden tukemana, ettei se ole vienyt kyseisiä tuotteita yhteisöön viiteajanjakson aikana. Yhtiön on myös osoitettava, että se on aloittanut tai aloittaa vientinsä kyseisen jakson jälkeen ja ettei se ole etuyhteydessä eikä liitoksissa tutkimuksen kohteena olleisiin yhtiöihin.
II. MENETTELYN UUDELLEEN
TARKASTELU
(3) Kuultuaan neuvoa-antavaa komiteaa ja asetuksen (ETY) N:o 2423/88() 14 artiklan mukaisesti komissio on 8 päivänä huhtikuuta 1992 julkistulla lausunnollaan ilmoittanut asetuksen (ETY) N:o 1768/89 uudelleen tarkastelun aloittamisesta yhden Hongkongin yhtiön, Inter-cassette (Hongkong) Ltd, osalta. Tämä yhtiö oli esittänyt, ettei se ollut vienyt polkumyyntitullin kohteena olevia tuotteita edeltävän viiteajanjakson aikana (1 päivästä tammikuuta 30 päivään marraskuuta 1987) ja että se oli aloittanut vientinsä vasta kyseisen ajanjakson jälkeen. Se on myös maininnut, ettei se ollut etuyhteydessä yhteenkään yhtiöön, jonka oli edeltävässä tutkimuksessa osoitettu turvautuvan polkumyyntikäytäntöihin. Komissio on siis pannut vireille tutkimuksen tarkastaakseen, voitaisiinko yhtiötä Inter-cassette (Hongkong) Ltd pitää uutena tapauksena ja voitaisiinko tarvittaessa vahvistaa tätä yhtiötä koskeva polkumyyntimarginaali.
III. TUTKIMUSTULOKSET
1. Uusi tapaus
(4) Tutkimuksesta on ilmennyt, että Inter-cassette (Hongkong) Ltd oli aloittanut omien videokasettiensa viennin yhteisöön johdanto-osan 3 kappaleessa mainitun viiteajanjakson jälkeen. Lisäksi on ilmennyt, että yhtiöllä ei ollut mitään yhteyttä aikaisemman menettelyn piiriin kuuluneisiin viejiin, joiden oli todettu harjoittavan polkumyyntiä. Neuvosto vahvistaa, että yhtiötä Inter-cassette (Hongkong) Ltd on siis pidettävä uutena tapauksena ja että tämän yhtiön tapauksessa asetuksen (ETY) N:o 1768/89 uudelleen tarkastelu oli perusteltua.
2. Normaaliarvo
(5) Koska Inter-cassette (Hongkong) Ltd ei ole viiteajanjakson aikana kotimarkkinoillaan myynyt riittävän paljon videokasetteja tämän uudelleen tarkastelun tarkoituksia varten eikä se ole myynyt niitä hinnoilla, jotka kattaisivat kaikki kustannukset, normaaliarvo on määritetty yhteisöön vietyjen mallien kotimarkkinoiden keskimääräisten painotettujen hintojen perusteella.
3. Vientihinnat
(6) Komissio on määrittänyt vientihinnat yhtiön Inter-cassette (Hongkong) Ltd yhteisön vientiin myymistä videokaseteista tosiasiallisesti maksettujen tai maksettavien ja hyvittämättömien hintojen perusteella. Koska viennit suunnattiinkin suoraan riippumattomille maahantuojille yhteisössä, näitä vientihintoja on pidetty luotettavina.
Neuvosto vahvistaa tämän päätelmän.
4. Vertailu
(7) Vertaillakseen tasavertaisesti normaaliarvoa ja vientihintaa komissio on asetuksen (ETY) N:o 2423/88 2 artiklan 9 ja 10 kohdan mukaisesti ottanut huomioon hintojen vertailtavuuteen vaikuttavat erot. Kaikki vertailut on suoritettu vapaasti tehtaalla -tasolla, samalla kaupan tasolla ja, vientihinnan osalta, tapahtuma tapahtumalta.
Tosiseikkojen tarkastelusta ilmenee polkumyyntikäytäntöjen olemassa olo, ja polkumyyntimarginaali vastaa normaaliarvon ja yhteisöön suuntautuvan vientihinnan välistä eroa ja nousee 1,4 prosenttiin kokonaisarvosta cif.
Neuvosto vahvistaa nämä päätelmät.
5. Toimenpiteet
(8) Neuvoston ensimmäisessä asetuksessa (ETY) N:o 1768/89 1,4 prosentin polkumyyntimarginaalia oli pidetty mitättömänä Korean tasavallasta peräisin olevien videonnauhakelojen tuonnin tapauksessa. Komissio katsoo, että tästä näkökulmasta ei ole tarpeen poiketa tässäkään menettelyssä, ja neuvosto vahvistaa tämän. Tämän johdosta yhtiön Inter-cassette (Hongkong) Ltd valmistamien Hongkongista peräisin olevien videonauhakasettien tuonnissa ei ole perusteltua toteuttaa suojatoimenpiteitä.
IV. UUDELLEEN TARKASTELTUJEN
TOIMENPITEIDEN MUUTTAMINEN
(9) Tämän johdosta komissio katsoo, että on tarpeen muuttaa asetusta (ETY) N:o 1768/89 ja vapauttaa Inter-cassette (Hongkong) Ltd Hongkongista peräisin olevien VHS-videonauhakasettien tuonnissa käyttöön otetusta lopullisesta polkumyyntitullista.
(10) Valituksen tekijöille on annettu tiedoksi keskeiset tosiseikat ja huomiot, joiden perusteella neuvosto ehdotti asetuksen (ETY) N:o 1768/89 muuttamista, eivätkä ne ole esittäneet merkittäviä havaintoja.
(11) Ottaen huomioon, että tämä uudelleen tarkastelu rajoittuu yhteen ainoaa Hongkongin tuottajaan, tarkastelu ei vaikuta asetuksen (ETY) N:o 2423/88 15 artiklan 1 kohdan mukaiseen asetuksen (ETY) N:o 1768/89 voimassaoloaikaan.
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1768/89 1 artiklan 3 kohtaan alakohta seuraavasti:
"Edellä 2 kohdan b alakohdassa tarkoitettua tullia ei sovelleta yhtiön Inter-cassette (Hongkong) Ltd valmistamiin ja Hongkongista (Taric-lisäkoodi 8292) peräisin oleviin videonauhakasetteihin."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1992.

Labels: 12
18
4